A su pischinale

Fantastiga cadrea paisana1,
de su sole atraente concubbina,
retzis sa prima ojada matutina
cun s’ultimu sorrisu ‘e tramontana.

S'aera tua est frisca, pura e sana
ca enit da montagna e da marina.
E po cussu sa zente pellegrina,
atraìda da tanta foltz'arcana,

andat su sero, a s'interighinada2,
po ider in s'incantu 'e su tramuntu
su mare 'e Portu Conte e-i s'istagnu

cando su sole si ch'etat a bagnu
e si serrat, che oju ch'at congiuntu
sas pibiristas in s'unda indorada.

Su tres de Cabidanni 1928

1Cadrea paisana: punto più alto del paese.
2Interighinada: al crepuscolo